Веће Градске општине Звездара дана 01.02.2024.године на основу члана 42. Статута Градске општине Звездара («Службени лист града Београда» број 124/19 – пречишћен текст) и чл. 43-45. Пословника Већа Градске општине Звездара XI број 06 –42/19 од 03.12.2019. године и XI број 06 –51/22 од 22.11.2022. године, донoси

Р Е Ш Е Њ Е

I

Образује се радна група за израду нацрта Програма за унапређење положаја ромске популације на територији Градске општине Звездара за период 2024-2027. године у следећем саставу:

1. Златко Петрин, председник Радне групе, представник Градске општине Звездара
2. Станко Гујаничић, члан, представник Градске општине Звездара
3. Весна Петровић-Урошевић, чланица, представница Градске општине Звездара
4. Димитрије Петров, члан, представник Градске општине Звездара
5. Синиша Маринковић,члан, координатор Мобилног тима за инклузију Рома Градске општине Звездара
6. Бранислава Познановић, чланица, Национална служба за запошљавање – Филијала Звездара
7. Јелена Бркић, чланица, председница удружења „Центар за мајке Аурора Мине“
8. Славица Васић, чланица, председница удружења „Мали Принц“

II

Задаци Радне групе су:

1. Да прикупи грађу за ситуациону анализу приоритетних потреба ромске популације на територији Градске општине Звездара, изврши увид у анализу и према резултатима анализе пројектује циљеве и активности у назначеном периоду;
2. утврди нацрт Програма за унапређење положаја ромске популације за период 2024-2027. године Градске општине Звездара, који је у сагласности са локалним и националним документима јавних политика који дефинишу ову област.

III

Стручне и техничке послове за потребе Радне групе обављаће Одељење за друштвене делатности Градске општине Звездара.

IV

Ово Решење ступа на снагу даном доношења на седници Већа.

Образложење

Правни основ доношења овог Решења садржан је у чл. 42 Статута Градске општине Звездара („Службени лист града Београда“, број 124/19) којим се покреће процедура израде наведеног документа јавне политике, као и у одредбама члана 14. тачка 3. и 4. горе наведеног Статута на основу којих Градска општина Звездара доноси Програм за унапређење положаја ромске популације на територији Градске општине Звездара за период 2024-2027. године.

ПРЕДСЕДНИК ВЕЋА

ГРАДСКЕ ОПШТИНЕ ЗВЕЗДАРА

Владан Јеремић